Pollevannet

Pollevannet er et vann mellom Nesset og Vinterbro i Ås kommune i Viken. Det ligger 1 meter over havet.

Vannet var en sjøbukt til utpå 1600-tallet, og har utviklet seg fra en saltvannssjø med stagnert sjøvann i bunnen. Området har et mangfold av vegetasjonstyper, men sumpene i nord og sør har spesiell interesse på grunn av artsrikdom og innslag av saltplanter. I vannet finnes blant annet gjedde og abbor. Området ble vernet som naturreservat 2. oktober 1992.

I vikingtiden sto havet 4 meter høyere enn i dag, og i sjøbukta her var det industri og handelsvirksomhet. Skip kunne trekkes inn gjennom en trang bevoktet kanal «Pollenrenna» til Fåle. Østre Follo skipreide hadde antagelig sitt skip der.

Se også

Referanser

Innsjøer i Ås
Verneområder i Ås
Verneområder opprettet i 1992
Naturreservater i Viken